text: Inici Esports Futbol Important victòria del CF Gavà al camp del Sant Ildefons
  El conjunt blaugrana ha guanyat, per 2 a 4, en un partit que les cròniques defineixen com a "boig"
  Els blaugranes han celebrat, aquest cap de setmana, el seu centenari guanyant, per 2 a 4, al Sant Idelfons, en un partit que les cròniques defineixen com a "boig".
  El matx va començar amb certa igualtat i el Gavà va aconseguir marcar en quasi la primer ocasió de perill creada. Va ser al minut 14, obra de Quiles, arran d'un xut de falta. El segon gol dels blaugrana va arribar només 2 minuts després, també obra de Quiles, amb un llançament de rosca. Era el 0 a 2.
  Tot i que els locals van intentar treure el cap, el CF Gavà, amb la sort de cara, marcava el 0 a 3 només 5 minuts després (22'). Amb aquest parcial favorable, els de Jorge Sánchez van marxar als vestuaris força confiats.
  A la represa però, la situació va canviar. Els locals van sortir amb molta força, decidits a atacar com fos per remuntar i, al minut 64, enfilaven el camí, reduint diferències, amb el gol que marcava Avilés. Era l'1 a 3.
  A partir d'aquí, el matx va embogir, i en poca estona Sant Idelfons es va quedar amb només 9 homes. Primer va ser expulsat Jonathan, que veia la vermella per fer caure Pol Gómez i després, Toni Maestre va haver de deixar el terreny de joc, per doble amonestació, per propinar un cop a la cara a Younes.
  La tercera expulsió va ser la de Karim. El jugador del Sant Idelfons va veure la targeta vermella directa per fer caure Pol Gómez
  Gracies a la superioritat numèrica, el CF Gavà va recuperar el control del mig del camp i va generar diverses ocasions que no han prosperar, tret del xut de Younes al minut 88. Era el definitiu 2-4.
  La propera jornada tenim derbi. El Gavà rep a la Bòbila a la UD Viladecans.
  L'equip progressa bé
  Després del matx, l'entrenador gavanenc, Jorge Sánchez, manifestava a través de la web del club que "hem aconseguit una victòria en un camp molt complicat, on sabíem que patiríem. Hem fet una primera part en la qual hem jugat molt bé, arribant i amb efectivitat. A la segona ens ha passat una mica el de sempre, no hem matat el partit, i és un camp molt complicat, on hi ha molta segona jugada. Ens marquen l'1-3 i es fiquen en el partit, nosaltres ens hem relaxat… Hem pogut matar-ho amb moltes ocasions, però no ho hem fet i ha tocat patir".
  El tècnic blaugrana era conscient de la dificultat del camp del Sani: "Fa dues setmanes aquí el Vilanova anava 3-0 perdent, i després també 3-2 i patint el Sani. No és fàcil guanyar enlloc. L'equip segueix millorant i progressant. Els gols són errors, perquè la pilota no pot botar al nostre camp així, però crec que hem estat bé i ho podríem haver matar molt abans", explicava Jorge Sánchez.